ม้าเหล็กสายใต้เปลี่ยนจุดสตาร์ทนครปฐมหนีน้ำท่วม | ศาสตร์เกษตรดินปุ๋ย1
ม้าเหล็กสายใต้เปลี่ยนจุดสตาร์ทนครปฐมหนีน้ำท่วม	Published ธันวาคม 30, 2011 by SoClaimon
http://www.thairath.co.th/content/eco/215626
10 พฤศจิกายน 2554, 15:17 น.
การรถไฟฯ แจ้งยังเปิดบริการรถไฟสายเหนือ-อีสาน แต่เปลี่ยนเส้นทางเลี่ยงเมืองหนีน้ำท่วม ส่วนสายใต้เปลี่ยนต้นทางจากเดิมอยู่ กทม. ไปออกสตาร์ทนครปฐม ขณะที่รถช่วยประชาชนไปได้แค่หลักสี่…
เมื่อวันที่ 10 พ.ย. นางนวลอนงค์ วงษ์จันทร์ หัวหน้ากองประชาสัมพันธ์ การรถไฟแห่งประเทศไทย (รฟท.) รายงานสถานการณ์น้ำท่วมทางรถไฟสายเหนือและสายใต้ ว่า สถานการณ์น้ำท่วมทางรถไฟยังทรงตัว และน้ำท่วมสูงอยู่ในหลายๆ จุด ดังนี้ 1.ช่วง สทล.ที่ 20/8-9 ระหว่างสถานีหลักสี่-ดอนเมือง ระดับน้ำยังท่วมสูงเหนือสันรางกว่า 12 เซนติเมตร 2.ช่วง สทล.29/14-15 ระหว่างสถานีดอนเมือง-รังสิต ระดับน้ำยังท่วมสูงเหนือสันรางกว่า 68 เซนติเมตร 3.ช่วง สทล.30/1-32/16 ระหว่างสถานีรังสิต-เชียงราก ระดับน้ำยังท่วมสูงเหนือสันรางกว่า 50 เซนติเมตร 4.ช่วง สทล.17/1-2 ระหว่างสถานีชุมทางบางซื่อ-บางบำหรุ ระดับน้ำยังท่วมสูงเหนือสันรางกว่า 38 เซนติเมตร 5.ช่วง สทล.7/1-3 ในย่านสถานีชุมทางตลิ่งชัน ระดับน้ำสูงเหนือสันรางกว่า 47 เซนติเมตร 6.ช่วง สทล.12/8 ระหว่างสถานีชุมทางตลิ่งชัน-ศาลาธรรมสพน์ น้ำท่วมสูงเหนือสันรางกว่า 75 เซนติเมตร 7.ช่วง สทล. 20/1-2 ระหว่างสถานีศาลายา-วัดสุวรรณ น้ำสูงเหนือสันรางกว่า 60 เซนติเมตร 8.ช่วง สทล.ที่ 26/6-7 ระหว่างสถานีวัดสุวรรณ-วัดงิ้วราย ระดับน้ำสูงเหนือสันรางกว่า 46 เซนติเมตร 9.ช่วง สทล.130/3-9 ระหว่างสถานีชุมทางหนองปลาดุก-สุพรรณบุรี ระหว่างที่หยุดรถหนองผักชี-บ้านมะขามล้ม ระดับน้ำสูงเหนือสันราง 45 เซนติเมตร
นางนวลอนงค์ กล่าวต่อว่า สถานการณ์น้ำท่วมทางรถไฟในหลายๆ ช่วง ทำให้ รฟท.ต้องปรับเปลี่ยน การเดินรถให้เหมาะสม โดยรถไฟสายเหนือและสายตะวันออกเฉียงเหนือ จะเปลี่ยนเส้นทางการเดินรถเลี่ยงทางน้ำท่วมไปทางสายตะวันออก คือเดินรถต้นทางที่สถานีกรุงเทพ-มักกะสัน-หัวหมาก-ฉะเชิงเทรา-คลองสิบเก้า-แก่งคอย–ชุมทางบ้านภาชี โดยในขณะนี้เส้นทางสายเหนือการรถไฟฯ เริ่มทยอยเดินขบวนรถจากกรุงเทพ-เชียงใหม่ จำนวน 2 ขบวน คือ ขบวนรถด่วนพิเศษดีเซลรางที่ 9 กรุงเทพฯ-เชียงใหม่ ออกจากกรุงเทพฯ เวลา 08.30 น. และขบวนรถด่วนพิเศษนครพิงค์ที่ 1 กรุงเทพฯ-เชียงใหม่ ออกจากกรุงเทพฯ เวลา 18.10 น. และเที่ยวกลับจากเชียงใหม่-กรุงเทพฯ จำนวน 2 ขบวน คือ ขบวนรถด่วนพิเศษนครพิงค์ที่ 2 เชียงใหม่-กรุงเทพฯ ออกเชียงใหม่ เวลา 17.55 น.
ส่วนขบวนรถสายเหนือขบวนอื่นๆ เดินรถต้นทางที่ชุมทางบ้านภาชี ส่วนรถไฟสายใต้ วันนี้ (10 พ.ย.) สามารถเดินขบวนรถเร็ว, รถด่วนพิเศษ รวม 6 ขบวน โดยมีต้นทางที่สถานีนครปฐม โดยการรถไฟฯ จะจัดรถยนต์อำนวยความสะดวกให้กับผู้โดยสารเดินทางต่อไปยังสถานีนครปฐม ดังนี้ 1.ขบวนรถด่วนพิเศษดีเซลรางที่ 43 (กรุงเทพฯ-สุราษฎร์ธานี) ออกเวลา 08.05 น. 2.ขบวนรถเร็วที่ 171 (กรุงเทพฯ-สุไหงโก-ลก) ออกเวลา 13.00 น. 3.ขบวนรถด่วนพิเศษที่ 35 (กรุงเทพฯ-บัตเตอร์เวอร์ธ) ออกเวลา 14.45 น. 4.ขบวนรถด่วนพิเศษที่ 37 (กรุงเทพฯ-สุไหงโก-ลก) ออกเวลา 15.10 น.5. ขบวนรถเร็วที่ 169 (กรุงเทพฯ-ยะลา) ออกเวลา 15.35 น.6. ขบวนรถด่วนที่ 83 (กรุงเทพฯ-ตรัง) ออกเวลา 17.05 น. เส้นทางรถไฟสายวงเวียนใหญ่-มหาชัย ขณะนี้มีน้ำท่วมขังบริเวณสถานีบางบอน สูงประมาณ 30 เซนติเมตร การรถไฟฯ จัดเดินรถเฉพาะช่วงสถานีวงเวียนใหญ่-บางบอน-วงเวียนใหญ่ และสถานีรางโพธิ์-มหาชัย-รางโพธิ์ นอกจากนี้ เพื่อเป็นการบรรเทาความเดือดร้อนให้กับประชาชนที่อาศัยอยู่ในเขตชานเมือง การรถไฟฯ ได้จัดเดินรถช่วยการโดยสาร สำหรับประชาชนที่ต้องการเดินทางในระยะสั้นๆ ระหว่างกรุงเทพฯ-หลักสี่-กรุงเทพฯ และกรุงเทพฯ-หลักสี่-หัวตะข้ มีเดิน 32 ขบวน
← รถไฟใต้ดิน ยังสู้น้ำประกาศเปิดบริการต่อทุกสถานี	หนีน้ำท่วมไม่มีเวลารูดปรื๊ด ยอดใช้จ่ายก.ย.ลดลง3.4พันล้านบาท →	ใส่ความเห็น ยกเลิกการตอบ	Enter your comment here...